**Likumprojekta „Grozījumi Autoceļu lietošanas nodevas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru kabineta 2016. gada 2. augusta sēdes protokola (prot. Nr. 38 49.§) 9.1. apakšpunktam un Ministru kabineta 2016. gada 9. augusta sēdes protokola (prot. Nr. 39 47.§) 3.1. un 3.2. apakšpunktam Satiksmes ministrijai saskaņā ar likumprojekta “Par vidēja termiņa budžeta ietvaru 2017., 2018. un 2019. gadam” un likumprojekta “Par valsts budžetu 2017. gadam” sagatavošanas grafiku uzdots izstrādāt un iesniegt Ministru kabinetā grozījumus Autoceļu lietošanas nodevas likumā, kas paredz:1) svītrot likuma 6.panta 6. un 7. punktā noteiktos atbrīvojumus;2) papildināt likuma 1. pielikumu, nosakot, ka autoceļu lietošanas nodevu maksā arī par valsts galvenā autoceļa A12 Jēkabpils–Rēzekne–Ludza–Krievijas robeža (Terehova) posmu km 124,10 – 159,24, par valsts reģionālo autoceļu P5 Ulbroka–Ogre posmu km 0,00 – 19,87 un P80 Tīnūži–Koknese posmu km 0,00 – 63,60;3) noteikt autoceļu lietošanas maksu par kravas automobiļiem, kuru pilna masa ir līdz 3500 kilogramiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Eiropas Parlamenta un Padomes 1999. gada 17. jūnija direktīvas 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem (turpmāk – Direktīva 1999/62/EK) 7. panta ceturto punktu dalībvalstis var paredzēt samazinātas autoceļu lietošanas nodevas likmes vai atbrīvot no autoceļu lietošanas nodevas transportlīdzekļus:1) uz ko neattiecas prasība uzstādīt un izmantot reģistrācijas kontrolierīces, kuras paredzētas Padomes 1985. gada 20. decembra Regulā (EEK) Nr. 3821/85 par reģistrācijas kontrolierīcēm, ko izmanto autotransportā;2) ko izmanto valsts vai civilajai aizsardzībai, ugunsdzēsības vai citos avārijas dienestos un policijā, kā arī ceļu uzturēšanai;3) kuru kustībai pa to reģistrācijas dalībvalsts publiskās lietošanas autoceļiem ir gadījuma raksturs un kurus izmanto fiziskās vai juridiskās personas, kuru galvenā nodarbošanās nav kravu pārvadāšana — ar Komisijas atļauju un ar nosacījumu, ka ar šo transportlīdzekļu veiktie pārvadājumi nerada konkurences izkropļojumus.Autoceļu lietošanas nodevas likuma 6. pantā noteikts, ka autoceļu lietošanas nodevu nemaksā par:1) Iekšlietu ministrijas padotībā esošo iestāžu un šo iestāžu padotībā esošo izglītības iestāžu transportlīdzekļiem;2) Aizsardzības ministrijas padotībā esošo institūciju un Nacionālo bruņoto spēku transportlīdzekļiem;3) pašvaldību policijas iestāžu transportlīdzekļiem;4) transportlīdzekļiem, kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces;5) transportlīdzekļiem, ar kuriem fiziskā vai juridiskā persona, kas ir iekļauta Lauku atbalsta dienesta maksājumu saņēmēju datubāzē vai reģistrēta valsts aģentūrā "Lauksaimniecības datu centrs" kā dzīvnieku īpašnieks vai turētājs, veic pašpārvadājumus.Ņemot vērā, ka pašlaik transportlīdzekļi, kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces, un transportlīdzekļi, ar kuriem fiziskā vai juridiskā persona, kas ir iekļauta Lauku atbalsta dienesta maksājumu saņēmēju datubāzē vai reģistrēta valsts aģentūrā “Lauksaimniecības datu centrs”” kā dzīvnieku īpašnieks vai turētājs, veic pašpārvadājumus, netiek aplikti ar autoceļu lietošanas nodevu, Valsts policijai ir apgrūtināta autoceļu lietošanas nodevas maksāšanas pārkāpumu kontrole. Pašlaik ikviens, ievadot transportlīdzekļa reģistrācijas numuru interneta vietnē <https://www.lvvignette.eu/#middle:cmd=validating>, var pārliecināties, vai par konkrēto transportlīdzekli ir samaksāta autoceļu lietošanas nodeva, taču, tā kā transportlīdzeklis var būt atbrīvots no autoceļu lietošanas nodevas un par to var pārliecināties tikai manuāli, pārbaudot dokumentus, nav iespējama automatizēta autoceļu lietošanas nodevas maksāšanas pārkāpumu kontrole. Līdz ar to pašreizējā kārtība ir papildu Valsts policijas resursu patēriņš, kas varētu tikt izlietoti efektīvāk. Ja tiktu atcelti Autoceļu lietošanas nodevas likuma 6. panta 6. un 7.punktā noteiktie atbrīvojumi no autoceļu lietošanas nodevas maksāšanas, pārkāpumi varētu tikt fiksēti ar fotoradariem, kas tiktu iestatīti fiksēt visus transportlīdzekļus, ne tikai tos, kas pārkāpj atļauto ātrumu. Šāds kontroles veids atbilstu Direktīvas 1999/62/EK 7.j panta 1.punkta prasībām, kur noteikts, ka autoceļu lietošanas nodevas samaksu pārrauga tā, lai iespējami mazāk traucētu brīvu satiksmes plūsmu.Autoceļu lietošanas nodevas ieņēmumi tiek izlietoti, lai kompensētu izmaksas valsts galveno autoceļu bojājumu novēršanai, ko radījuši kravas transportlīdzekļi. Kravas transportlīdzekļi ar vienādiem pilnas masas un asu skaita rādītājiem neatkarīgi no tā, kāds ir pārvadājuma mērķis, autoceļa stāvokli ietekmē vienādā mērā. Arī transportlīdzekļa motora izmešu līmenis ietekmē gaisa kvalitāti vienādi neatkarīgi no pārvadājuma mērķa. Turklāt atbrīvojumu piešķiršana atsevišķām pārvadātāju grupām var radīt nevienlīdzīgas konkurences apstākļus. Pamatojoties uz iepriekš minēto, likumprojekts „Grozījumi Autoceļu lietošanas nodevas likumā” (turpmāk – projekts) paredz svītrot Autoceļu lietošanas nodevas likuma 6. panta 6. un 7. punktā noteiktos atbrīvojumus no autoceļu lietošanas nodevas maksāšanas.2. Autoceļu lietošanas nodevas likuma 2. pantā noteikts, ka autoceļu lietošanas nodevu maksā par šā likuma 1. pielikumā noteikto valsts galveno autoceļu posmu lietošanu, izņemot to šķērsošanu, tai skaitā apļveida krustojumos. VAS “Latvijas Valsts ceļi” konstatējusi augstu kravas transportlīdzekļu satiksmes intensitāti (virs 1000 kravas transportlīdzekļiem dienā) arī pa citiem valsts autoceļu posmiem, tostarp pa valsts reģionālo autoceļu posmiem. Līdz ar to nepieciešams veikt grozījumus Autoceļu lietošanas nodevas likumā, nosakot, ka autoceļu lietošanas nodeva jāmaksā arī par:1) valsts galvenā autoceļa A12 Jēkabpils–Rēzekne–Ludza–Krievijas robeža (Terehova) posmu km 124,10 – 159,24;2) valsts reģionālā autoceļa P5 Ulbroka Ogre posmu km 0,00 – 19,87;3) valsts reģionālā autoceļa P80 Tīnūži Koknese posmu km 0,00 – 63,60.3. Saskaņā ar Autoceļu lietošanas nodevas likuma 2. pantu autoceļu lietošanas nodevu maksā par kravas transportlīdzekļiem un to sastāviem, kuru pilna masa ir lielāka par 3500 kilogramiem un kuri paredzēti vai tiek izmantoti kravu autopārvadājumiem. Direktīva 1999/62/EK regulē autoceļu lietošanas nodevas uzlikšanu tikai kravas transportlīdzekļiem, kuru pilna masa ir lielāka par 3500 kilogramiem, savukārt Eiropas Savienības dalībvalstu izvēle ir, vai autoceļu lietošanas nodevu piemērot arī citiem transportlīdzekļiem, vienīgais nosacījums – autoceļu lietošanas nodeva nedrīkst būt diskriminējoša.Atšķirībā no Latvijas Lietuvā autoceļu lietošanas nodeva tiek piemērota arī kravas transportlīdzekļiem, kuru pilna masa ir līdz 3500 kilogramiem jeb N1 kategorijas transportlīdzekļiem. Lietuvā autoceļu lietošanas nodevas dienas likme N1 kategorijas transportlīdzekļiem ir 6 *euro*, nedēļas – 14 *euro*, mēneša - 28 *euro* un gada 304 - *euro*. Šobrīd Igaunijā autoceļu lietošanas nodeva nav ieviesta, jo tā nav tipiska tranzīta valsts, kuras galvenos autoceļus izmantotu liels īpatsvars citās valstīs reģistrētu kravas automobiļu. Ņemot vērā to, ka arī N1 kategorijas automašīnu pamatfunkcija ir kravas pārvadāšana, saskaņā ar vienlīdzības principu arī šīm automašīnām būtu piemērojama autoceļu lietošanas nodeva. Tā kā N1 kategorijas automašīnas rada mazāku slodzi uz ceļu nekā automašīnas ar lielāku pilno masu, autoceļu lietošanas nodeva par tām jānosaka mazāka nekā par citiem nodevas objektiem. Ar projektu tiek noteikts, ka par kravas transportlīdzekļiem un to sastāviem, kuru pilna masa ir līdz par 3500 kilogramiem un kuri paredzēti vai tiek izmantoti kravu autopārvadājumiem, maksājamas šādas autoceļu lietošanas nodevas likmes – dienas likme 6 *euro*, nedēļas likme 14 *euro*, mēneša likme 28 *euro* un gada likme 250 *euro.* |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kravas transportlīdzekļu, kuri paredzēti vai tiek izmantoti kravu autopārvadājumiem, īpašnieki, turētāji un vadītāji. |
| 2. | Tiesiskā regulējuma ietekme uz tautsaimniecību un administratīvo slogu | 1. Autoceļu lietošanas nodevas ieņēmumu palielināšana radīs pozitīvu ietekmi uz tautsaimniecību kopumā, jo vairāk līdzekļu varēs novirzīt Satiksmes ministrijas budžeta apakšprogrammai 23.06.00 “Valsts autoceļu pārvaldīšana, uzturēšana un atjaunošana”. Autoceļu lietošanas nodeva ir vienīgā, kuras ieņēmumi atbilstoši Direktīvai 1999/62/EK un Autoceļu lietošanas nodevas likumam 100 % apmērā tiek novirzīti Satiksmes ministrijas budžeta apakšprogrammas 23.06.00 “Valsts autoceļu pārvaldīšana, uzturēšana un atjaunošana” izdevumiem valsts galveno autoceļu uzturēšanai un attīstībai.2. Autoceļu lietošanas nodeva turpmāk būs jāmaksā par kravas transportlīdzekļiem, kuri paredzēti vai tiek izmantoti kravu autopārvadājumiem un kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces, un par transportlīdzekļiem, ar kuriem fiziskā vai juridiskā persona, kas ir iekļauta Lauku atbalsta dienesta maksājumu saņēmēju datubāzē vai reģistrēta valsts aģentūrā “Lauksaimniecības datu centrs” kā dzīvnieku īpašnieks vai turētājs, veic pašpārvadājumus. Finansiālo slogu, kas radīsies, atceļot Autoceļu lietošanas nodevas likuma 6. panta 6. un 7. punktā noteiktos atbrīvojumus un tādējādi ar autoceļu lietošanas nodevu apliekot transportlīdzekļus, kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces, un transportlīdzekļus, ar kuriem fiziskā vai juridiskā persona, kas ir iekļauta Lauku atbalsta dienesta maksājumu saņēmēju datubāzē vai reģistrēta valsts aģentūrā “Lauksaimniecības datu centrs” kā dzīvnieku īpašnieks vai turētājs, veic pašpārvadājumus, plānots kompensēt, nosakot atbrīvojumus vai atvieglojumus transportlīdzekļa ekspluatācijas nodokļa maksāšanai.3. Tas, ka Autoceļu lietošanas nodevas likums tiks papildināts ar valsts autoceļu posmiem ar augstu kravas transportlīdzekļu satiksmes intensitāti, veicinās vienlīdzīgu attieksmi ar to kravas transportlīdzekļu īpašniekiem, turētājiem un vadītājiem, kuri jau tagad maksā par citu autoceļu posmu izmantošanu ar līdzvērtīgu satiksmes intensitāti, līdz ar to veicinās vienlīdzīgu konkurenci.4. Kravas transportlīdzekļu, kuru pilna masa ir līdz 3500 kilogramiem un kuri paredzēti vai tiek izmantoti kravu autopārvadājumiem, turētājiem vai vadītājiem pieaugs izmaksas. Izmaksas atkarīgas no tā, cik bieži tiks lietoti autoceļi, par kuriem maksājama autoceļu lietošanas nodevas likme.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016 gadu | Izmaiņas, salīdzinot ar 2016 gadu | Izmaiņas, salīdzinot ar 2016 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | X | 11 400 000 | 11 400 000 | 11 400 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar | X | 11 400 000 | 11 400 000 | 11 400 000 |
| 1.2. valsts speciālais budžets | Projekts šo jomu neskar | X | 0 | 0 | 0 |
| 1.3. pašvaldību budžets | Projekts šo jomu neskar | X | 0 | 0 | 0 |
| 2. Budžeta izdevumi: | Projekts šo jomu neskar | X | 0 | 0 | 0 |
| 2.1. valsts pamatbudžets | Projekts šo jomu neskar | X | 0 | 0 | 0 |
| 2.2. valsts speciālais budžets | Projekts šo jomu neskar | X | 0 | 0 | 0 |
| 2.3. pašvaldību budžets | Projekts šo jomu neskar | X | 0 | 0 | 0 |
| 3. Finansiālā ietekme: | Projekts šo jomu neskar | X | 11 400 000 | 11 400 000 | 11 400 000 |
| 3.1. valsts pamatbudžets | Projekts šo jomu neskar | X | 11 400 000 | 11 400 000 | 11 400 000 |
| 3.2. speciālais budžets | Projekts šo jomu neskar | X | 0 | 0 | 0 |
| 3.3. pašvaldību budžets | Projekts šo jomu neskar | X | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X | X | X |
| 5. Precizēta finansiālā ietekme: | X | X | 11 400 000 | 11 400 000 | 11 400 000 |
| 5.1. valsts pamatbudžets | X | 11 400 000 | 11 400 000 | 11 400 000 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Plānotā finansiālā ietekme uz valsts budžetu ir 11 400 000 *euro*, t.sk.:1) ieņēmumi no Autoceļu lietošanas nodevas likuma 6. panta 6. un 7. punktā noteikto atbrīvojumu atcelšanas ir **1,8 miljoni *euro* gadā**;2) autoceļu lietošanas nodevas ieņēmumi no autoceļu lietošanas nodevas likuma papildināšanas ar jaunajiem ceļu posmiem ir **0,8 miljoni *euro* gadā**;3) autoceļu lietošanas nodevas ieņēmumu pieaugums no kravas automašīnu, kuru pilna masa ir līdz 3500 kilogramiem, aplikšanas ar autoceļu lietošanas nodevu ir **8,8 miljoni *euro* gadā.**Pieaugums ir aprēķināts, ņemot vērā 2015.gada budžeta ieņēmumus par autoceļu lietošanas nodevu. |
| 6.1. detalizēts ieņēmumu aprēķins | 1. Saskaņā ar VSIA “Autotransporta direkcija” datiem kravas transportlīdzekļu skaits, kam ir spēkā esošs sertifikāts iekšzemes kravas pašpārvadājumiem un kuri 90% gadījumu veic pašpārvadājumus, uz kuriem attiecināmi reģistrācijas kontrolierīces lietošanas izņēmumi, ir 2002, savukārt aptuveni 2000 ir tādu transportlīdzekļu, kuru kopējā pieļaujamā masa ir 3,5t – 6t un kuriem saskaņā ar normatīvajiem aktiem nav nepieciešams pašpārvadājumu sertifikāts, bet tiek veikti kravas pārvadājumi, neuzskaitot darba un atpūtas režīmu ar tahogrāfu. Gadījumā, ja aptuveni divas trešdaļas no iepriekš minētajiem transportlīdzekļiem aktīvi izmanto valsts galvenos autoceļus un vidējā autoceļu lietošanas nodevas gada likme ir aptuveni 700 *euro*, tad ieņēmumi no Autoceļu lietošanas nodevas likuma 6. panta 6. un 7. punktā noteikto atbrīvojumu atcelšanas būtu aptuveni **1,8 miljoni *euro* gadā.** 2. Autoceļu lietošanas nodevas likuma papildināšana ar iepriekš minētajiem likumprojektā minētajiem ceļu posmiem varētu palielināt autoceļu lietošanas nodevas ieņēmumus par aptuveni **0,8 miljoniem *euro* gadā.**3. Saskaņā ar VAS “Ceļu satiksmes drošības direkcija” datiem Latvijā pašlaik ir reģistrētas 52 580 kravas automašīnas, kuru pilna masa ir līdz 3500 kilogramiem. Ja gada autoceļu lietošanas nodevas likmi par šādām automašīnām nosaka 250 *euro* apmērā un pieņem, ka 2/3 no šīm automašīnām tiek apmaksāta autoceļu lietošanas nodevas gada likme, tad autoceļu lietošanas nodevas ieņēmumu pieaugums varētu būt **8,8 miljoni *euro* gadā**. Papildu ieņēmumus radīs autoceļu lietošanas nodevas samaksa par ārvalstīs reģistrētām automašīnām, taču šīs izmaksas nav aprēķināmas. |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | Plānots veikt arī citus pasākumus autoceļu lietošanas nodevas ieņēmumu palielināšanai:1) izdarīt grozījumus Latvijas Administratīvo pārkāpumu kodeksā, palielinot sodus par autoceļu lietošanas nodevas maksāšanas pārkāpumiem un nosakot sodu arī pārvadātājam;2) izdarīt grozījumus Ministru kabineta 2010. gada 6. aprīļa noteikumos Nr. 343 “Noteikumi par lielgabarīta un smagsvara pārvadājumiem”, nosakot, ka atļaujas dalāmu kokmateriālu un lauksaimniecības produkcijas lielgabarīta un smagsvara kravu pārvadāšanai ar specializētiem lielgabarīta un smagsvara transportlīdzekļiem tiek izsniegtas uz noteiktu laiku.Plānots, ka šo pasākumu īstenošanas rezultātā ieņēmumi valsts budžetā no autoceļu lietošanas nodevas varētu palielināties par aptuveni **3 miljoniem *euro*** gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Nepieciešams izdarīt grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā, paredzot atbrīvojumus vai atvieglojumus transportlīdzekļa ekspluatācijas nodokļa maksāšanai par kravas transportlīdzekļiem, kuri paredzēti vai tiek izmantoti kravu autopārvadājumiem un kas saskaņā ar normatīvajiem aktiem ir atbrīvoti no prasības uzstādīt darba un atpūtas laika reģistrācijas kontrolierīces, un par transportlīdzekļiem, ar kuriem fiziskā vai juridiskā persona, kas ir iekļauta Lauku atbalsta dienesta maksājumu saņēmēju datubāzē vai reģistrēta valsts aģentūrā “Lauksaimniecības datu centrs” kā dzīvnieku īpašnieks vai turētājs, veic pašpārvadājumus.Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā tiks virzīti iekļaušanai 2017. gada valsts budžeta likumprojektu paketē.2. Ņemot vērā to, ka projektā ir paredzēts autoceļa lietošanas nodevu noteikt maksāt arī par reģionālo autoceļu posmu izmantošanu, attiecīgs grozījums ir jāveic arī Ministru kabineta 2014.gada 26.maija noteikumos Nr.272 “Autoceļu lietošanas nodevas maksāšanas, iekasēšanas un administrēšanas kārtība”. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2016. gada 30. augustā.  |
| 2. | Sabiedrības līdzdalība projekta izstrādē | Projekts nosūtīts saskaņošanai Autopārvadātāju asociācijai “Latvijas auto”, biedrībai “Zemnieku saeima” un Latvijas Kokrūpniecības federācijai. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība “Ceļu satiksmes drošības direkcija”, Valsts ieņēmumu dienests un valsts akciju sabiedrība “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

09.09.2016. 17:32

2476

D. Suveizda, 67028253

dace.suveizda@sam.gov.lv